**Kyle MacLachlan** (angl. Kyle Merritt McLachlan; \* 22. február 1959, Yakima, Washington, USA) je americký herec. Je známy vďaka postave Dalea Coopera, v televíznom seriáli Twin Peaks a aj v jeho filmových spracovaniach.

Detstvo a mladosť
-----------------

MacLachlan sa narodil ako Kyle Merritt McLachlan (následne zmenil pravopis svojho mena, aby odrážal jeho škótsky pôvod), v meste Yakima, v štáte Washington. Má škótskych, cornwallských a nemeckých predkov. Vyrastal v Yakime ako najstarší z troch chlapcov. Jeho dvaja mladší bratia, Craig a Kent Jr. žijú v oblasti Seattlu. Jeho rodičia sa rozviedli v roku 1977.

MacLachlana priviedla k divadelnému herectvu jeho matka, keď sa stala riaditeľkou mládežníckeho divadelného programu pre tínedžerov, ktorý pomohla založiť v Yakime. Od 9 do 14 rokov sa venoval aj klasickému spevu a hral na klavír. Počas strednej školy vystupoval v divadelných hrách a v triednych muzikáloch, pričom účinkoval vo svojej prvej hre ako 15 ročný. V roku 1982 absolvoval s vyznamenaním BFA v odbore dráma na Washingtonskej univerzite.

Kariéra
-------

Prvým filmom, na ktorom MacLachlan pracoval, bol *The Changeling* z roku 1980. Debutoval vo filme *Duna* z roku 1984, kde stvárnil hlavnú úlohu. V roku 1986 si zahral po boku Laury Dern, vo filme *Modrý zamat*, ktorý režíroval David Lynch. MacLachlan, naďalej spolupracoval s Lynchom, tentokrát na televíznom seriáli ABC, *Twin Peaks*, ktorý sa natáčal v rokoch 1990 až 1991. V televíznom seriáli hral špeciálneho agenta Dalea Coopera, pričom si túto úlohu zopakoval v Lynchovom prequelovom filme *Twin Peaks* z roku 1992. MacLachlan, za svoj herecký výkon bol ocenený cenami Zlatý glóbus a Saturn Award.

V roku 1995 si MacLachlan zahral vo filme *Showgirls*, po boku Elizabeth Berkley a Giny Gershon. Film získal negatívne recenzie. 

V rokoch 2000 až 2002 mal MacLachlan opakujúcu sa úlohu v americkom televíznom seriáli *Sex v meste*, kde stvárnil bývalého manžela Kristin Davis. O rok neskôr, debutoval na Broadwayi v divadelnej inscenácii *The Caretaker*, kde sa objavil po boku Patricka Stewarta.

V roku 2006 stvárnil jednu z vedľajších úloh, v televíznom seriály *Zúfalé manželky*, kde účinkoval až do roku 2010. V neskorších častiach, sa objavil hosť. V rokoch 2014 a 2015 sa objavil v televíznom seriáli od Marvel Cinematic Universe Marvel's, *Agenti S.H.I.E.L.D.*. V roku 2017 si zopakoval rolu Dalea Coopera, v novom prevedení televízneho seriálu *Twin Peaks*.

Súkromný život
--------------

V rokoch 1985 až 1989 tvoril pár s Laurou Dern, s ktorou si zahral vo filme *Modrý zamat*. v roku 1990 začal vzťah s jeho kolegyňou z televízneho seriálu *Twin Peaks*, Larou Flynn Boyle. V roku 1992, sa rozišli a MacLachlan, začal chodiť so supermodelkou Lindou Evangelistou. Ich vzťah sa skončil v roku 1998.

O rok neskôr sa stretol a nadviazal vzťah s publicistkou Desiree Gruber, s ktorou sa zosobášil v apríli 2002. Majú spolu syna, narodeného v roku 2008.

Iné projekty
------------

Commons
* Spolupracuj na Commons Commons ponúka multimediálne súbory na tému **Kyle MacLachlan**

Externé odkazy
--------------

* Kyle MacLachlan v Internet Movie Database (po anglicky)
* Kyle MacLachlan v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Kyle MacLachlan na anglickej Wikipédii.*

| * z
* d
* u
Zlatý glóbus - najlepší herec v televíznom seriály (dráma) |
| --- |
| 
* John Charles Daly (1961)
* Richard Chamberlain (1962)
* Gene Barry (1964)
* David Janssen (1965)
* Martin Landau (1967)
* Carl Betz (1968)
* Mike Connors (1969)
* Peter Graves (1970)
* Robert Young (1971)
* Peter Falk (1972)
* James Stewart (1973)
* Telly Savalas (1974)
* Robert Blake / Telly Savalas (1975)
* Richard Jordan (1976)
* Edward Asner (1977)
* Michael Moriarty (1978)
* Edward Asner (1979)
* Richard Chamberlain (1980)
* Daniel J. Travanti (1981)
* John Forsythe (1982)
* John Forsythe (1983)
* Tom Selleck (1984)
* Don Johnson (1985)
* Edward Woodward (1986)
* Richard Kiley (1987)
* Ron Perlman (1988)
* Ken Wahl (1989)
* Kyle MacLachlan (1990)
* Scott Bakula (1991)

 |
| 
* **(1961 – 1991)**
* (1992 – 2022)

 |

| * z
* d
* u
Držitelia ceny Saturn Award pre najlepšieho televízneho herca |
| --- |
| 
* Kyle Chandler (1996)
* Steven Weber (1997)
* Richard Dean Anderson (1998)
* David Boreanaz (1999)
* Robert Patrick (2000)
* Ben Browder (2001)
* David Boreanaz (2002)
* David Boreanaz (2003)
* Ben Browder (2004)
* Matthew Fox (2005)
* Michael C. Hall (2006)
* Matthew Fox (2007)
* Edward James Olmos (2008)
* Josh Holloway (2009)
* Stephen Moyer (2010)
* Bryan Cranston (2011)
* Kevin Bacon / Bryan Cranston (2012)
* Mads Mikkelsen (2013)
* Hugh Dancy / Andrew Lincoln (2014)
* Bruce Campbell (2015)
* Andrew Lincoln (2016)
* Kyle MacLachlan (2017)
* Sam Heughan (2018/2019)
* Patrick Stewart (2019/2020)

 |

Autoritné údaje: * BnF: 139915207
* GND: 129210714
* ISNI: 0000000114426502
* LCCN: no91006186
* NK ČR: pna2006327230
* VIAF: 42035392
* WorldCat: lccn-no91006186